9χρονη Βρετανίδα γίνεται ο πρώτος άνθρωπος στον κόσμο που πεθαίνει από ατμοσφαιρική ρύπανση (Βίντεο) - ΦΙΛΟΙ ΤΗΣ ΤΕΧΝΗΣ ΚΑΙ ΤΗΣ ΦΙΛΟΣΟΦΙΑΣ\n9χρονη Βρετανίδα γίνεται ο πρώτος άνθρωπος στον κόσμο που πεθαίνει από ατμοσφαιρική ρύπανση (Βίντεο)\nΗ ιστορία της μικρής Έλα Αντό Κίσι Ντέμπρα, που επιβεβαιωμένα πέθανε εξαιτίας της ατμοσφαιρικής ρύπανσης του Λονδίνου, είναι μια δυστοπία που έγινε πραγματικότητα. (βίντεο)\nΜπορεί να έχασε τη ζωή της τον Φεβρουάριο του 2013, αλλά μόλις τώρα ανακοινώθηκε το πόρισμα του ιατροδικαστή, ότι η 9χρονη Έλα Αντό Κίσι Ντέμπρα από το Λονδίνο είναι ο πρώτος άνθρωπος στον κόσμο που, επιβεβαιωμένα, πέθανε εξαιτίας της ατμοσφαιρικής ρύπανσης.\nΟ θάνατός της ήρθε μετά από μια σοβαρή κρίση άσθματος που οδήγησε σε καρδιακό επεισόδιο. Η χαμηλή ποιότητα του αέρα έπαιξε καθοριστικό ρόλο στην εμφάνιση και την επιδείνωση του προβλήματος υγείας της, όπως αποφάνθηκε ο ιατροδικαστής Φίλιπ Μπάρλοου.\nΟ θάνατός της ήρθε μετά από μια σοβαρή κρίση άσθματος που οδήγησε σε καρδιακό επεισόδιο.\nΗ σοκαριστική αναφορά εγείρει ερωτήματα για τον τρόπο με τον οποίο η βρετανική πρωτεύουσα, όπου αυτή τη στιγμή ζουν και εργάζονται 9 εκατομμύρια άνθρωποι, αντιμετωπίζει τα περιβαλλοντικά προβλήματα. «Ενώ η επιστήμη υποστηρίζει εδώ και χρόνια ότι η ατμοσφαιρική ρύπανση συνιστά σοβαρή απειλή για τη δημόσια υγεία, το αδιαμφισβήτητο πόρισμα του ιατροδικαστή είναι άνευ προηγουμένου» σχολίασε η Κέιτι Νιλντ, δικηγόρος της περιβαλλοντικής οργάνωσης ClientEarth.\nΣύμφωνα με άρθρο του Bloomberg, το μικρό κορίτσι, στη διάρκεια της ασθένειάς του, από το 2010 μέχρι το 2013, εκτέθηκε σε διοξείδιο και αζώτου και άλλους ρύπους που υπερέβαιναν τις οδηγίες του Παγκόσμιου Οργανισμού Υγείας. Η βασική πηγή ρύπανσης είναι τα αυτοκίνητα. Την περίοδο του θανάτου της Έλα, δήμαρχος της πόλης ήταν ο Μπόρις Τζόνσον.\n«Στο πιστοποιητικό θανάτου της κόρης μου καταγράφηκε η ατμοσφαιρική ρύπανση και δικαιώθηκε όπως της άξιζε, αλλά υπάρχουν και άλλα παιδιά που εξακολουθούν να εκτίθενται σε υψηλά επίπεδα ατμοσφαιρικής ρύπανσης. Αυτή η υπόθεση απέχει πολύ από το να κλείσει» είπε η μητέρα του κοριτσιού σε συνέντευξη τύπου.\nPrevious Γιατί οι λύκοι και τα κοράκια είναι αχώριστοι «φίλοι»;\nNext Καθάρισαν 8,5 τόνους σκουπιδιών από το Εβερεστ – «Καταστροφή από 30 χρόνια αποστολών»


Γλίτωσε τα χειρότερα ο Αμπντούν... ~ EΡΥΘΡΟΛΕΥΚΑ ΝΕΑ\nΜε μικρού βαθμού θλάση στον δικέφαλο την «γλίτωσε» ο Τζαμέλ Αμπντούν. Ο Αλγερινός άσος του Ολυμπιακού θα μείνει εκτός αγωνιστικών υποχρεώσεων για τρεις εβδομάδες.\nΤα πράγματα θα μπορούσαν να αποδεικνύονταν χειρότερα αλλά τελικά τα αποτελέσματα των εξετάσεων του Τζαμέλ Αμπντούν ήταν ανακουφιστικά. Η θλάση μικρού βαθμού στον δεξί δικέφαλο μηριαίο θα τον κρατήσει μακριά από τα γήπεδα για τρεις εβδομάδες και θα χάσει την ρεβάνς του Κυπέλλου με την Παναχαϊκή στην Πάτρα και ίσως και το πρώτο ματς για τον δεύτερο γύρο κόντρα στην Βέροια.\nΣτα υπόλοιπα, οι ποδοσφαιριστές του Ολυμπιακού άρχισαν την προετοιμασία τους ενόψει Παναχαϊκής και δούλεψαν στα τελειώματα των φάσεων και την τακτική, κάνοντας και δίτερμα. Όσοι αγωνίστηκαν στο ματς με τον Πανιώνιο έκαναν αποθεραπεία, ενώ κανονικά γυμνάστηκαν οι υπόλοιποι.\nΑτομικό στο γήπεδο έκαναν οι Τοροσίδης και Σιόβας, ενώ θεραπεία ακολούθησε ο Μάρκο Πάντελιτς. Ο Ανδρέας Τάτος ταλαιπωρείται από ίωση και παρέμεινε κλινήρης ενώ ο Αβραάμ Παπαδόπουλος συνεχίζει το πρόγραμμα αποκατάστασης που ακολουθεί. Η αυριανή προπόνηση είναι προγραμματισμένη για τις 10:30.


Προβλέψεις Basket League: Δεν σταματιέται ο Ολυμπιακός. #BlazeΠροβλέψεις Basket League: Δεν σταματιέται ο Ολυμπιακός. #Blaze\nKoubanezos.gr / ΠΡΟΓΝΩΣΤΙΚΑ / TIPSTERS / BLAZE / Δεν σταματιέται ο Ολυμπιακός\nΔεν σταματιέται ο Ολυμπιακός\nΠροβλέψεις Basket League από τον Blaze. Δύο παιχνίδια για το ελληνικό πρωτάθλημα, με το βλέμμα μου να πέφτει στο ντέρμπι πρωτοπόρων.\nΚαλή Κυριακή να έχουμε. Δεν πηγαίνει καθόλου καλά αυτός ο μήνας. Τα combo δεν μας έχουν πληρώσει και για αυτό ήρθε η ώρα να αλλάξουμε κατεύθυνση. Σήμερα διεξάγεται η τρίτη αγωνιστική στο ελληνικό πρωτάθλημα με δύο παιχνίδια. Προβλέψεις Basket League, με το βλέμμα μου να στρέφεται στο παιχνίδι του Ολυμπιακού με τον Προμηθέα.\nΜε μία νίκη και μία ήττα ολοκλήρωσε ο Ολυμπιακός (2-0) την πρώτη διπλή αγωνιστική στην Euroleague. Κόντρα στην Ζαλγκίρις χρειάστηκε να ανατρέψει διαφορά 14 πόντων και εντέλει να φτάσει σε μία πολύ άνετη νίκη. Τα πάντα ξεκινάνε από την άμυνα, εκεί όπου πραγματικά οι «ερυθρόλευκοι» έχουν εξαιρετικό πρόσωπο. Το σημαντικό είναι πως ακόμα και οι παίκτες που έρχονται από τον πάγκο προσφέρουν τα μέγιστα αμυντικά. Είναι λογικό πως κάποια στιγμή θα βγάλει κούραση ο Ολυμπιακός, καθώς το σημερινό είναι το τέταρτο παιχνίδι σε εφτά μέρες.\nΠολύ καλό πρόσωπο μέχρι στιγμής για τον Προμηθέα (2-0) στο πρωτάθλημα. Με δύο νίκες απέναντι σε ΠΑΟΚ και Περιστέρι ξεκίνησαν οι Αχαιοί, δείχνοντας ότι και φέτος θα πρωταγωνιστήσουν. Την Τρίτη ξεκινάνε οι ευρωπαϊκές υποχρεώσεις για το Eurocup απέναντι στην Βαλένθια, στην Ισπανία. Στην επίθεση τα πηγαίνει φανταστικά μέχρι στιγμής, μιας και σε όλα τα παιχνίδια έχει σημειώσει περισσότερους από 83 πόντους. Αμυντικά υπάρχει πρόβλημα μέχρι στιγμής και απέναντι σε μία επίθεση όπως του Ολυμπιακού θα έχει δύσκολο έργο.\nΠροβλέψεις Basket League, με τον Ολυμπιακό να ορίζει τις τύχες της αναμέτρησης. Μέχρι στιγμής στην Ελλάδα δεν έχει αντιμετωπίσει κανένα πρόβλημα. Στα εντός έδρας παιχνίδια του, μετράει 4 νίκες σε ισάριθμους αγώνες. Δέχεται μόλις 66 πόντους έχοντας μία από τις καλύτερες άμυνες στην Ευρώπη, αν και το δείγμα είναι ακόμα μικρό. Δεν πιστεύω ότι ο Προμηθέας θα προβάλει κάποια αντίσταση και η έκταση της διαφοράς θα κριθεί αποκλειστικά από τους γηπεδούχους.\nΟλυμπιακός Over 89,5 & Προμηθέας Under 79,5


Η Φιλοσοφία Της Πρόληψης – Κέντρο Πρόληψης Εύβοιας\nΤι είναι Πρωτογενής Πρόληψη\nΜε τον όρο Πρωτογενή Πρόληψη εννοούμε όλες εκείνες τις ενέργειες στις οποίες μπορούμε να προβούμε ώστε να μην εγκατασταθεί μία εξάρτηση ή μία προβληματική συμπεριφορά σε ένα νεαρό άτομο. Με άλλα λόγια η Πρόληψη προωθεί ένα τρόπο ζωής και σκέψης που συμβάλλει θετικά στη ψυχοκοινωνική υγεία.\nΠαλαιότερες προσεγγίσεις της Πρόληψης\nΗ πρόληψη για την αντιμετώπιση της χρήσης εξαρτησιογόνων ουσιών άρχισε να εφαρμόζεται πριν κάποιες δεκαετίες, όταν το πρόβλημα της ουσιοεξάρτησης άρχισε να παίρνει διαστάσεις επιδημίας.\nΩστόσο, τα πρώτα μοντέλα πρόληψης που υϊοθετήθηκαν διέφεραν σε μεγάλο βαθμό από τις σημερινές προσεγγίσεις. Τα προγράμματα αυτά βασίζονταν στην πληροφόρηση για τους κινδύνους της χρήσης και τις δράσεις των ουσιών. Ταυτίζονταν με την ενημέρωση που προκαλεί φόβο μέσα από την προβολή τρομακτικών εικόνων, όπως εξαθλιωμένων ανθρώπων να κάνουν χρήση, θανάτων, συλλήψεων κ.α.\nΤα αποτελέσματα αυτών των πρώτων προσπαθειών ήταν απογοητευτικά. Όχι μόνο δεν απέτρεψαν τη χρήση, αλλά σε πολλές περιπτώσεις παρακίνησαν προς αυτή. Ειδικά, στους εφήβους που το απαγορευμένο και το επικίνδυνο γοητεύει, αυτή η στείρα πληροφόρηση δημιούργησε ένα επιπλέον κίνητρο ώστε να οδηγηθούν σε περιστασιακή ή συστηματική χρήση. Τελικά, έγινε φανερό ότι η πρόληψη που εκφοβίζει και « εντυπωσιάζει » δεν αρκεί για να οδηγήσει σε αλλαγή αντιλήψεων και στάσεων ως προς τη χρήση ουσιών.\nΣημερινές προσεγγίσεις της Πρόληψης\nΟι νέες προσεγγίσεις της πρόληψης ξεπερνούν τα όρια της παθητικής ενημέρωσης και του εκφοβισμού και στοχεύουν στην ανάπτυξη και καλλιέργεια μιας στάσης ζωής χωρίς εξαρτήσεις που σέβεται τον άνθρωπο και τις ανάγκες του.\nΑυτό ακριβώς προσπαθεί να πετύχει ένα Κέντρο Πρόληψης με τις παρεμβάσεις και τα προγράμματα που εφαρμόζει και για αυτό απευθύνεται κατά κύριο λόγο στις σπουδαιότερες ομάδες στόχους που επιδρούν καταλυτικά στην ψυχοκοινωνική ανάπτυξη των παιδιών και στη διαμόρφωση του χαρακτήρα τους, δηλ. στους γονείς και στους εκπαιδευτικούς.Στους γονείς εφαρμόζονται παρεμβάσεις με στόχο τη στήριξη στο ρόλο τους και τη βελτίωση των σχέσεων επικοινωνίας με τα παιδιά τους, ιδιαίτερα την κρίσιμη περίοδο της εφηβείας.\nΑντίστοιχα, εκπαιδεύονται οι εκπαιδευτικοί όλων των βαθμίδων σε προγράμματα που εφαρμόζονται στους μαθητές στη σχολική κοινότητα και που έχουν σαν στόχο την ενδυνάμωση του παιδαγωγικού τους ρόλου, την εγκαθίδρυση μιας σχέσης εμπιστοσύνης με τους μαθητές και την ενίσχυση όλων των προστατευτικών παραγόντων για την αποτροπή βλαπτικών συμπεριφορών.\nΩστόσο, μια συνολική πολιτική πρόληψης δεν περιορίζεται στα προαναφερθέντα προγράμματα, αλλά αποβλέπει στην ευαισθητοποίηση και κινητοποίηση μεγάλων κοινωνικών ομάδων στο πλαίσιο της τοπικής αυτοδιοίκησης, της Εκκλησίας, πολιτιστικών και αθλητικών οργανώσεων, υπηρεσιών υγείας και κοινωνικών θεμάτων, του Ερυθρού Σταυρού, των Μ.Μ.Ε, των Ενόπλων Δυνάμεων και της Αστυνομίας.\nΣτόχος είναι να γίνει η πρόληψη τρόπος ζωής και δουλειά της ευρύτερης κοινότητας-μιας κοινότητας ανθρώπων εκπαιδευμένων και ευαισθητοποιημένων, ικανών να αφουγκραστούν και να ακούσουν, να συμβάλλουν και να εκπαιδεύσουν.


zoornalistas: Τριώροφα με υπουργική απόφαση στην Αμοργό\nΣε μια απροκάλυπτη παρέμβαση στο πολεοδομικό ζήτημα που έχει δημιουργηθεί εδώ και δύο έτη στην Αμοργό προχώρησε το υπουργείο Περιβάλλοντος. Αγνοώντας πρόσφατη δικαστική απόφαση, το υπουργείο τάχθηκε εμμέσως πλην σαφώς υπέρ της ανέγερσης και τρίτου ορόφου σε κτίρια που χτίζονται σε πλαγιές με μεγάλη κλίση, συντασσόμενο με γνωμοδότηση… που το δικαστήριο ακύρωσε.\nΚαι ολα αυτά, όπως γράφει ο Γιώργος Λιάλιος στην Καθημερινή, τρεις ημέρες πριν την εκδίκαση προσφυγής, κατά της αναστολής οικοδομικής άδειας ενός τέτοιου κτιρίου. Άμεσα αντέδρασε ο δήμος Αμοργού, ζητώντας την απόσυρση της απόφασης.\nΗ Αμοργός είναι ένα από τα νησιά του Αιγαίου που έχουν ειδικό πολεοδομικό καθεστώς για την προστασία της φυσιογνωμίας τους, το οποίο εγκρίθηκε με προεδρικό διάταγμα περίπου πριν από 20 χρόνια (το 2003). Η συγκεκριμένη υπόθεση, που λόγω του ειδικού πολεοδομικού καθεστώτος της Αμοργού αφορά ολόκληρο το νησί, ξεκίνησε το 2018 με την έκδοση οικοδομικής άδειας δύο κτιρίων με υπόγειο στην περιοχή Ξυλοκερατίδι Καταπόλων.\n-περισσότερα στο ρεπορτάζ του Γ. Λιάλιου ΕΔΩ


Δες πώς απενεργοποιείς μία και καλή το Bixby σε Samsung Galaxy smartphone - Techmaniacs\nΑρχική Smartphones Android Δες πώς απενεργοποιείς μία και καλή το Bixby σε Samsung Galaxy smartphone\nΣε περίπτωση που δεν το γνωρίζεις, το Bixby είναι το πρόγραμμα ψηφιακού βοηθού της Samsung και το έχει κάθε σύγχρονο smartphone της εταιρείας. Τα αισθήματα των χρηστών είναι ανάμεικτα, κάποιοι λένε ότι δεν χρησιμεύει σε τίποτα, και άλλη το λατρεύουν. Αν ανήκεις στην πρώτη κατηγορία, εγώ είμαι εδώ για να σου πω, πώς να το απενεργοποιήσεις.\nΑρκετοί δεν γνωρίζουν πώς να απενεργοποιήσουν το Bixby και θεωρούν πως από τη στιγμή που πήρες Samsung smartphone το παντρεύτηκαν. Λάθος. Η απενεργοποίηση είναι πολύ απλή και απαιτεί την αλλαγή δύο μόνο ρυθμίσεων – εντάξει, θα μπορούσε να είναι μόνο μία. Πάμε να δούμε τα βήματα.\nΠρώτα τραβάς τη μπάρα ειδοποιήσεων προς τα κάτω και πατάς το κουμπί απενεργοποίησης, μετά πατάς το “Side key settings”, και από εδώ διαλέγεις το “Power off menu”. Έτοιμο, από εδώ και πέρα όταν πατάς και κρατάς πατημένο το κουμπί απενεργοποίησης θα βγαίνει το power off menu, αντί να ανοίγει το Bixby.\nΤώρα πάμε στο δεύτερο σκέλος. Πρέπει να απενεργοποιήσεις τη φωνητική εκκίνηση. Τρέχεις το app, έχει ένα εικονίδιο με το σήμα του προγράμματος, πατάς τις τρεις γραμμές και ανοίγει ένα πλαίσιο, πατάς το γρανάζι, και απενεργοποιείς τον διακόπτη δίπλα στο “Voice wake-up”. Έτοιμο, τώρα όσο και να φωνάζεις το όνομα του, το Bixby δεν θα ξεκινάει με τίποτα.\nΠροηγούμενο άρθροΈτσι βλέπεις την ποιότητα του σήματος σε διάφορα σημεία του σπιτιού!\nΕπόμενο άρθροΔεν θα πιστέψεις πόσο εύκολα σπάει στη μέση το OnePlus 10 Pro (video)


Huawei EMUI 6.0: Έρχεται σύντομα βασισμένο σε Android 8.0 Oreo - GizChina Greece\nHuawei EMUI 6.0: Έρχεται σύντομα βασισμένο σε Android 8.0 Oreo\nΗ Huawei προετοιμάζεται να κάνει αρκετές ανακοινώσεις μέσα στους ερχόμενους μήνες και μέχρι το τέλος του έτους. Θα ανακοινώσει το νέο της chipset Kirin 970 στο IFA 2017, που θα ενσωματώνει δυνατότητες τεχνητής νοημοσύνης (AI), το phablet Huawei Mate 10 μέσα στον Οκτώβριο, και σύμφωνα με μια διαρροή που εμφανίστηκε στο Weibo, το νέο EMUI 6.0 θα έρθει επίσης μέχρι το τέλος του έτους. Θα βασίζεται στο Android 8.0 Oreo που φέρνει τη λειτουργία PIP και καλύτερο έλεγχο των ειδοποιήσεων.\nΣύμφωνα με το Change Log, το Emotion UI θα έρθει με νέο σχεδιασμό και οι ρυθμίσεις θα είναι ευκολότερες για πλοήγηση. Αναφέρεται πως το UI θα γίνει πιο φιλικό και προσαρμόσιμο στις συνήθειες του εκάστοτε χρήστη. Πιθανότατα αυτό ίσως να σημαίνει ότι θα μπορεί να προτείνει καλύτερες παραμετροποιήσεις όσο θα περνά ο καιρός, ανάλογα με τον τρόπο χρήσης που θα γίνεται στο τηλέφωνο.\nΠέρυσι, το EMUI 5.0, το οποίο ενσωματώθηκε για πρώτη φορά στο Huawei Mate 9 επικεντρώθηκε στο να κάνει ομαλή τη λειτουργία, προσφέροντας έτσι μια αψεγάδιαστη εμπειρία χρήσης χωρίς κολλήματα και καθυστερήσεις. Από ότι φαίνεται, αυτή τη φορά, το EMUI 6.0 θέλει να εστιάσει στην απλότητα και την εύκολη λειτουργία. Φυσικά, δεν υπάρχει αμφιβολία ότι θα διατηρήσει και την ομαλή εμπειρία του χρήστη.\nΔιαβάστε επίσης: Galaxy Note 8: αναβαθμίζεται σε Android 9!\nΤο EMUI βρίσκεται σε όλα τα τελευταία smartphones της Huawei, συμπεριλαμβανομένων και αυτών της θυγατρικής της εταιρείας Honor. Η νέα έκδοση αναμένεται να ενσωματωθεί σίγουρα στο Mate 10 τον Οκτώβρη, αλλά υπάρχει και το ενδεχόμενο, ο κινεζικός κατασκευαστής να αποφασίσει να μας εκπλήξει όλους και να προωθήσει την νέα έκδοση EMUI 6.0 σε ήδη υπάρχουσες συσκευές πριν από τις 16 Οκτωβρίου.\nTags: emui 6huaweihuawei mate 10\nNext post UMIDIGI S2/S2 Pro quick charge test: πλήρης φόρτιση σε 150 λεπτά!\nPrevious post Ποιο είναι το «μυστηριώδες» Sony G8541 που εμφανίστηκε στο GFXBench;


Μεσολόγγι: Καλλιεργούσε δενδρύλλια ινδικής κάνναβης εντός του ποταμού Ευήνου - Messolonghi Voice\nΣυνελήφθη χθες το μεσημέρι 42 χρόνος ημεδαπός για καλλιέργεια και κατοχή ινδικής κάνναβης. Μετά από πληροφορίες που είχαν φτάσει στο Τμήμα Ασφαλείας Μεσολογγίου, ο δράστης τέθηκε σε διακριτική παρακολούθηση.\nΚατά τις μεσημεριανές ώρες ο δράστης συνελήφθη επ αυτοφώρω εντός της κοίτης του ποταμού Ευήνου και σε θαμνώδη περιοχή καλλιεργούσε 4 δενδρύλλια ινδικής κάνναβης σε πλήρη ανάπτυξη ύψους 2.40 έως 3.20 μμ.\nΚατόπιν οδηγήθηκε σε αγρόκτημα ιδιοκτησίας του που βρίσκεται πλησίον του ποταμού, όπου ανευρέθη μία νάιλον συσκευασία όπου περιείχε 24 γραμμάρια ινδικής κάνναβης και βρέθηκε άλλο ένα ακόμη δενδρύλλιο ινδικής κάνναβης 0.70 εκατοστών.\nΟ δράστης οδηγήθηκε στο Τμήμα Ασφαλείας Μεσολογγίου, σχηματίστηκε δικογραφία κακουργηματικού χαρακτήρα εις βάρος του και σήμερα 17/08 θα οδηγηθεί στον Εισαγγελέα και Ανακριτή Πρωτοδικών Μεσολογγίου.\nPrevious Previous post: ΕΚΔΡΟΜΉ ΓΙΑ ΑΝΘΡΩΠΙΣΤΙΚΉ ΒΟΉΘΕΙΑ.\nNext Next post: ΔΕΛΤΙΟ ΤΥΠΟΥ: ΤΟ ΥΠΑΑΤ ΥΠΟΣΤΗΡΙΖΕΙ ΤΟΥΣ ΠΥΡΟΠΛΗΚΤΟΥΣ ΑΓΡΟΤΕΣ ΜΕΣΩ ΤΗΣ ΤΗΛΕΦΩΝΙΚΗΣ ΓΡΑΜΜΗΣ 1540


Η Βούλτεψη απαντά στα περί κινδυνολογίας του ΣΥΡΙΖΑ\n12/05/2021 5:17 πμ\n11/12/2014 6:47 μμ\n«Δεν χρειάζεται να παρακαλά κανείς τις αγορές για να επιτεθούν στη χώρα. Αρκεί να πανηγυρίζει η «Ίσκρα», το διαδικτυακό όργανο της Αριστερής Πλατφόρμας του κ. Λαφαζάνη, για την κατάρρευση του Χρηματιστηρίου» αναφέρει η κυβερνητική εκπρόσωπος Σοφία Βούλτεψη σχολιάζοντας τα περί κινδυνολογίας από πλευράς ΣΥΡΙΖΑ.\nΗ κυβερνητική εκπρόσωπος σχολίασε πως οι «αλλοπρόσαλλες» δηλώσεις στελεχών του ΣΥΡΙΖΑ είναι που κάνουν ζημιά στη χώρα.\nΗ κα Βούλτεψη παρέθεσε τις εξής δηλώσεις στελεχών του ΣΥΡΙΖΑ που αποδεικνύει τις αντιφάσεις στις οποίες υποπίπτει το κόμμα της αξιωματικής αντιπολίτευσης.\n«Δεν είναι οι αγορές που θα καθορίζουν το δικαίωμα του λαού στην αξιοπρέπεια»: Αλ. Τσίπρας, 9 Δεκεμβρίου.\n«Η κυβέρνηση της Αριστεράς θα αμφισβητήσει τον ρόλο των αγορών, οι οποίες θα πάψουν να καθορίζουν την πορεία της χώρας μας»: Π. Λαφαζάνης, 28 Νοεμβρίου.\n«Δεν θα τηρήσουμε το χρονοδιάγραμμα του διμήνου που συμφωνήθηκε με τους δανειστές, εδώ δεν αναγνωρίζουμε τη συμφωνία. Δεν θα αναγνωρίσουμε τη συμφωνία, οπότε τι θα πουν; Έχετε 15 ημέρες να την αναγνωρίσετε;»: Δ. Βίτσας, Σκάι, 11 Δεκεμβρίου.\n«Δεν πρόκειται να λάβουμε μονομερείς αποφάσεις στην Ευρώπη και θα διατηρήσουμε σε τάξη τη δημόσια οικονομία. Το ελληνικό κράτος θα δαπανά μόνον τα χρήματα που θα καταφέρνει να εισπράττει»: Ν. Παππάς, Λα Στάμπα, 10 Δεκεμβρίου.\n«Ο κ. Τσίπρας πρέπει να κάνει αυτό που δεν έκανε ο Γ. Παπανδρέου το 2010 και το οποίο αν είχε κάνει, σήμερα θα ήταν εθνικός ηγέτης: Να συγκαλέσει τη Βουλή μια Παρασκευή απόγευμα και να πει “κουρεύουμε το χρέος 70%”»: Π. Κουρουμπλής, Βήμα Fm, 2 Δεκεμβρίου.\n«Εμείς θα πάμε απευθείας στους δανειστές για τη ρύθμιση του χρέους, όχι στους υπαλλήλους τους»: Γ. Μηλιός, Σκάι, 3 Δεκεμβρίου.\n«Αν αγνοήσουν τις επιλογές του ελληνικού λαού, θα πληγούν πρώτα αυτοί που αγνοούν αυτή τη θέληση και τις επιλογές μας»: Π. Λαφαζάνης, Real Fm, 10 Δεκεμβρίου.\n«Ο ΣΥΡΙΖΑ συζητάει με όλους τους θεσμικούς. Ο Τσίπρας έχει δει τον Ντράγκι, την Κομισιόν, όλους τους θεσμούς. Δεν υπάρχει περίπτωση να βγει από το στόμα η ιδέα αναστολής λειτουργίας του κράτους, των φόρων, των ρυθμίσεων ή οτιδήποτε άλλο»: Γ. Σταθάκης, Σκάι, 9 Δεκεμβρίου.\n«Δεν μας τρομάζει η επίθεση των αγορών, αντίθετα ενισχύει την αποφασιστικότητά μας. Θα εφαρμόσουμε το πρόγραμμά μας μέχρι τέλους, χωρίς έκπτωση, χωρίς καμιά υποχώρηση και χωρίς να υποκύψουμε σε καμιά απειλή, σε κανέναν εκβιασμό, σε καμιά πίεση του εγχώριου και διεθνούς πολιτικού κατεστημένου»: Δ. Στρατούλης, Alpha Radio, 10 Δεκεμβρίου.\n«Οι μνημονιακοί νόμοι θα ισχύουν μέχρι να αλλάξουν»: Αλ. Μητρόπουλος, Σταρ, 10 Δεκεμβρίου.\n«Τι συμπέρασμα βγάζουν από όλα αυτά βουλευτές και λαός;» καταλήγει η κα Βούλτεψη.\nTagsΑλέξης Τσίπρας Γιάννης Μήλιος Γιώργος Σταθάκης Δημήτρης Βίτσας Κυβερνητική εκπρόσωπος Παναγιώτης Κουρουμπλής Παναγιώτης Λαφαζάνης Σοφία Βούλτεψη ΣΥΡΙΖΑ.\nΤροπολογία Δένδια για τους μισθούς στα Ναυπηγεία\nΑπό αυτούς θα δανειστεί η κυβέρνηση ΣΥΡΙΖΑ


Picasonidis 40c: Ν. Φίλης: Βαρύτατο πλήγμα οι περικοπές σε συντάξεις και αφορολόγητο όποτε κι αν γίνουν\nΝομίζω, ότι η υποβόσκουσα ένταση την οποία είχαμε «συνηθίσει» τα προηγούμενα χρόνια, προάγεται από πλευράς Τουρκίας σε μια ανώτερη βαθμίδα- ελεγχόμενη όξυνση θα την αποκαλούσα- με στόχο να αποκομίσει συγκεκριμένα οφέλη στον αναδιαμορφούμενο συσχετισμό δυνάμεων στην περιοχή. Σε αυτή τη φάση δεν είμαστε ακόμη σε «αχαρτογράφητα νερά». Όμως, επειδή, κανείς δεν ξέρει τι επιφυλάσσει το μέλλον, οφείλουμε να αυξήσουμε και εμείς αντίστοιχα τον βαθμό επαγρύπνησης και επιφυλακής σε όλα τα επίπεδα, διαμορφώνοντας συμμαχίες και ισοδύναμα ισχύος.\nΜε αφορμή τη «υπόθεση Σαββίδη» που μονοπώλησε την επικαιρότητα τη βδομάδα που πέρασε. Έγιναν κάποιοι λάθος χειρισμοί κατά τη γνώμη σας από την κυβέρνηση και πριν από αυτά σε σχέση με τον συγκεκριμένο παράγοντα αλλά και μετά;\nΣε παλιότερη συνέντευξή μου είχα πει ότι «η κυβέρνηση της Αριστεράς, πρέπει να είναι και να φαίνεται έξω και πέρα από τις επιδιώξεις των επιχειρηματικών συμφερόντων. Εμείς ήρθαμε με την εντολή να ξεριζώσουμε τη διαφθορά και τη διαπλοκή, όχι να στήσουμε τη δική μας». Σε αυτή την αξιακή για τη δική μας Αριστερά θέση επιμένω.\nΓια το λόγο αυτό, κι όχι γιατί έχω κάτι προσωπικό με τον Σαββίδη, είπα ότι από τη στιγμή που εισέβαλε οπλισμένος στο γήπεδο έπρεπε να συλληφθεί. Με αυτά τα πράγματα δεν παίζουμε. Γενικότερα, μαφίες, νονοί, μπράβοι, λαθρεμπόρια, βρώμικο χρήμα, παράνομα στοιχήματα, οπαδικοί στρατοί, εκβάλλουν στο χώρο του ποδοσφαίρου. Όλα αυτά τα κληρονομήσαμε γι` αυτό είναι υποκριτική η στάση της ΝΔ και του παλαιού συστήματος εξουσίας. Στήνονται έτσι ολιγαρχικές δομές, που με την συνδρομή μεγάλων ΜΜΕ, αλλά και πολιτικών παραγόντων, αναζητούν κεντρικό πολιτικό ρόλο, επιχειρούν να ελέγξουν και να χειραγωγήσουν τις πολιτικές εξελίξεις. Σε όλα αυτά η κατηγορηματική και χωρίς ταλαντεύσεις εναντίωση είναι όρος για την ίδια την ύπαρξη της Δημοκρατίας.\nΤο ηθικό πλεονέκτημα της Αριστεράς δεν πλήττεται όταν σας κατηγορούν για «εκλεκτές σχέσεις» με έναν μεγαλοπαράγοντα του ποδοσφαίρου και των μίντια;\nΔεν πλήττεται όταν μας κατηγορούν, αλλά αν αποδειχθεί η κατηγορία και κάτι τέτοιο δεν συμβαίνει. Είναι βέβαιο ότι στον κ. Σαββίδη, αλλά, δυστυχώς και στην ομάδα του θα επιβληθούν τόσο από τις ελληνικές αθλητικές και δικαστικές αρχές, οι προβλεπόμενες βαριές κυρώσεις. Σημειώστε, επίσης, ότι μας κατηγορούν εκείνοι που επί συγκυβέρνησης ΝΔ-ΠΑΣΟΚ, προχώρησαν στην τιμητική πολιτογράφηση τού κ. Σαββίδη, καθιστώντας τον ισότιμο με προσωπικότητες που λάμπρυναν την Ελλάδα, όπως ο Λόρδος Βύρων, η Ζακλίν ντε Ρομιγί και ο Ζυλ Ντασέν.\nΠροκειμένου, μάλιστα, να αποσαφηνιστεί πλήρως το τοπίο, πρότεινα να εξετάσουμε το ασυμβίβαστο μεταξύ της ιδιοκτησίας ΜΜΕ και αθλητικών συλλόγων. Να κοπεί έτσι ο ομφάλιος λώρος της διαπλοκής για την οποία μίλησα παραπάνω.\nΤη μάχη της ποδοσφαιρικής βίας πως θα την κερδίσετε;\nΜε την εφαρμογή όλων όσα προβλέπονται από την υπάρχουσα νομοθεσία. Όσο σκληρά κι αν είναι αυτά και υπό την προϋπόθεση ότι θα εφαρμόζονται erga omnes κι όχι επιλεκτικά. Αλλιώς, το Grexit από τις ευρωπαϊκές διοργανώσεις θα είναι μονόδρομος.\nΟ κυβερνητικός σας εταίρος, παρατηρούμε να διαφοροποιείται σε μείζονα θέματα. Ακόμα και στην φρασεολογία σε σχέση με την υπόθεση των δύο στρατιωτικών. Εκτιμάτε ότι με τις προσεχείς κάλπες ολοκληρώνεται η συνεργασία ΣΥΡΙΖΑ-ΑΝΕΛ;\nΠράγματι, στο Μακεδονικό, που η επίλυση του με βάση τη σύνθετη ονομασία αποτελεί σταθερή κυβερνητική επιδίωξη, αλλά και σαφή προγραμματική δέσμευση της κυβέρνησης, υπάρχει διαφοροποίηση των ΑΝΕΛ. Ταυτόχρονα, όμως οι ίδιοι βεβαιώνουν ότι δεν υφίσταται θέμα κυβερνητικής σταθερότητας. Θα δούμε τι θα γίνει και πως θα διαμορφωθούν οι συσχετισμοί στη Βουλή, όταν υπάρξει η τελική συμφωνία με την κυβέρνηση της ΠΓΔΜ. Από εκεί και πέρα είναι βέβαιο ότι οι προσεχείς εκλογές, που ελπίζουμε ότι θα διεξαχθούν σε ένα περιβάλλον οικονομικής ανάπτυξης και κοινωνικής σταθεροποίησης, θα άρουν και από το πολιτικό μας σύστημα, την κατάσταση έκτακτης ανάγκης, που οδήγησε στην αναγκαστική συμμαχία με τους ΑΝΕΛ. Μια επιλογή που επέβαλλαν οι εκλογικοί συσχετισμοί του 2015, αλλά και το γεγονός ότι οι άλλες κοινοβουλευτικές δυνάμεις που αυτοτοποθετούνταν στην Κεντροαριστερά, είχαν προσχωρήσει σε μια έξαλλη πολεμική έναντι του ΣΥΡΙΖΑ, σε απόλυτη ταύτιση με τη ΝΔ.\nΜε τον Σταύρο Θεοδωράκη έρχεστε πιο κοντά; Ακόμα και για νέα κυβερνητική πλειοψηφία με την παρούσα Βουλή\nΣημειώνω τις ενδιαφέρουσες τοποθετήσεις του κ. Θεοδωράκη, αλλά και άλλων παραγόντων από το ΠΟΤΑΜΙ και την Κεντροαριστερά στο Μακεδονικό, αλλά και σε ευαίσθητα κοινωνικά θέματα πολιτισμικού ή κοινωνικού χαρακτήρα, όπως η νομική αναγνώριση της ταυτότητας φύλου. Θα ήθελα αυτή η συμπόρευση να μπορούσε να επεκταθεί και στα θέματα της οικονομίας και της κοινωνίας, όπου, εκεί, δυστυχώς, ο πολιτικός και κοινωνικός φιλελευθερισμός, μιας μερίδας της μεταλλαγμένης κεντροαριστεράς, προσκρούει στο γεγονός ότι έχει συνάψει παράταιρες σχέσεις με τον οικονομικό νεοφιλελευθερισμό της Δεξιάς. Στο βαθμό που οι δυνάμεις της Κεντροαριστεράς εγκαταλείψουν το αντιαριστερό τους μένος, θα διαμορφωθούν δυνατότητες προγραμματικού διαλόγου και, γιατί όχι , ευρύτερων προοδευτικών συγκλίσεων ακόμη και σε κυβερνητικό επίπεδο, μετά τις εκλογές.\nΑποκλείετε κατηγορηματικά την προληπτική γραμμή στήριξης; Θα προτιμήσετε έξοδο στις αγορές με υψηλότερα επιτόκια;\nΣτην προληπτική γραμμή στήριξης υπάρχει μια οικονομική επιχειρηματολογία που, όμως, οδηγεί σε σκληρές πολιτικές δεσμεύσεις, με τη μορφή ενός νέου μνημονίου, έστω και περιορισμένης διάρκειας. Στην έξοδο (περισσότερο ή λιγότερο «καθαρή») με βάση τον σχηματισμό δικών μας αποθεμάτων ασφαλείας από τις αγορές και από τα αδιάθετα του 3ου μνημονίου, κυριαρχεί η πολιτική επιδίωξη να φύγουμε από τη σκληρή επιτροπεία. Όσο πλησιάζουμε προς την περίοδο που αυτά θα λάβουν την τελική μορφή, πρέπει να σταθμίζουμε με ακρίβεια και χωρίς δογματισμούς τα υπέρ και τα κατά της κάθε λύσης. Στο βαθμό που ταχθούμε υπέρ της εξόδου χωρίς πιστοληπτική γραμμή, οφείλουμε να διασφαλίσουμε ότι πέρα από τα προφανή πολιτικά πλεονεκτήματα θα είναι και οικονομικά αποτελεσματική.\nΜε την έξοδο από τα μνημόνια να περιμένουμε μείωση φόρων ; Γιατί τα πλεονάσματα που έχουν συμφωνηθεί είναι σκληρά...\nΘα θυμάστε ότι στα ψηφισμένα αντίμετρα της β΄ αξιολόγησης περιλαμβάνονται και μειώσεις φόρων. Θέτω από τότε το ερώτημα: Μείωση φόρων αδιακρίτως ή στοχευμένα, στους ελεύθερους επαγγελματίες, στις μικρές επιχειρήσεις και στα στρώματα που έχουν σηκώσει το βάρος της προσαρμογής; Περικοπή φόρων στις μεγάλες επιχειρήσεις από τη μια και μείωση του αφορολόγητου των πολιτών από την άλλη; Έχει αυτό ίχνος κοινωνικής δικαιοσύνης; Τα πλεονάσματα είναι πράγματι σκληρά αλλά και αντιπαραγωγικά. Γι` αυτό επιμένω να τονίζω, ότι το κλειδί είναι τα μέτρα για το χρέος που να οδηγούν στην μείωση των πλεονασμάτων από το αβάσταχτο 3,5% στον ευρωπαϊκό μέσο όρο που είναι 1%. Επιτέλους, ας επαναφέρουμε στο τραπέζι των διαπραγματεύσεων την ξεχασμένη έννοια της σύγκλισης με τον μέσο όρο της Ευρώπης, από τον οποίο, ως συνέπεια της κρίσης, αποκλίνουμε δραματικά. Κι ας θέσουμε τώρα, που με τις θυσίες του ελληνικού λαού έχει αυξηθεί η αξιοπιστία μας το ερώτημα προς τους εταίρους και δανειστές: Θέλετε μια νεκροζώντανη ελληνική οικονομία εγκλωβισμένη σε αναιμικούς ρυθμούς ανάπτυξης που θα συνθλίβεται να εξυπηρετεί πλεονάσματα και χρέος ή μια δυναμικά αναπτυσσόμενη οικονομία που θα εξυπηρετεί αξιόπιστα ένα ρυθμισμένο, και γι` αυτό, βιώσιμο χρέος;\nΗ κυβέρνηση θα «καταπιεί» μείωση του αφορολόγητου και των συντάξεων το 2019 αν επιμείνει το Ταμείο ή ενδέχεται να πάει σε εκλογές;\nΗ κυβέρνηση διαβεβαιώνει προς το παρόν ότι δεν έχει τεθεί στο τραπέζι το ενδεχόμενο ταυτόχρονης μείωσης. Όμως, είτε γίνουν το 2019 είτε το 2020, οι περικοπές αυτές, που θυμίζω ότι ψηφίστηκαν μέσα σε ένα περιβάλλον αφόρητων πιέσεων για να κλείσει η δεύτερη αξιολόγηση, θα είναι, μαζί με την πλήρη εξαφάνιση του ΕΚΑΣ, ένα βαρύτατο πλήγμα στα πιο αδύναμα κοινωνικά στρώματα. Γι` αυτό έχει σημασία να επιτύχουμε τους στόχους που σας ανέφερα παραπάνω για ανάπτυξη-χρέος-πλεονάσματα, αφού μόνο έτσι μπορούμε να ακυρώσουμε τις νέες περικοπές σε συντάξεις και αφορολόγητο.\nΗ εκλογολογία δεν συμβάλλει στην επίλυση των προβλημάτων. Η πολιτική σταθερότητα ενισχύει την εθνική προσπάθεια για έξοδο από την κρίση με την κοινωνία όρθια.\nΑναρτήθηκε από ALEX ARBOS στις 6:46 μ.μ.


ΣΑ ΝΑ ΥΠΟΣΤΗΡΙΖΑΝ ΔΙΑΦΟΡΕΤΙΚΕΣ ΠΟΔΟΣΦΑΙΡΙΚΕΣ ΟΜΑΔΕΣ.. | Apodytiriakias.gr\nΤο πολιτικό μεθύσι κυριαρχούσε. Με τα ωραία του και με τους εμετούς του. Μπαίνει σε κεντρικό σινεμά με δυο φίλους του, γνωστούς αριστερούς κινηματογραφιστές, να παρακολουθήσουν σε πρώτη προβολή τον «Νονό» του Κόπολα. Στο πρώτο εικοσάλεπτο της ταινίας τους παρατάει και πάει δυο σειρές πιο πίσω μην τους ακούει. Αυτός έχει μαγευτεί από το αριστούργημα κι εκείνοι δυσανασχετούν με την «αμερικανιά», το «χολιγουντιανό κατασκεύασμα» και άλλα τέτοια. Το είχαν καταδικάσει πριν το δουν. Μάλλον είναι πιο εύκολο να υπερασπίζεσαι κάποιες αρχές, παρά να τις τηρείς ο ίδιος. Ένιωθε ευτυχής που δεν είχε φάει την ένεση της τύφλας σε ό,τι δεν είναι «δικό μας», στους απέναντι γενικά, τους «άλλους». Άνθρωπος που μισεί είναι μισερός. Είναι τελειωμένος.


Παρασκευή, 22 Οκτωβρίου 2021 10:50:53 ΜΜ\nΑρχική›Ειδήσεις›Οκτώ χρόνια από τη δολοφονία του Παύλου Φύσσα\n12:22 - 18 Σεπ 2021 | Ειδήσεις\nΗμέρα μνήμης η 18η Σεπτεμβρίου, καθώς συμπληρώνονται 8 χρόνια από την εν ψυχρώ δολοφονία του Παύλου Φύσσα στο Κερατσίνι από το μαχαίρι του χρυσαυγίτη Γιώργου Ρουπακιά.\nΣήμερα στις 17:30 θα πραγματοποιηθεί αντιφασιστική συγκέντρωση στην οδό Παύλου Φύσσα 60 στο Κερατσίνι, όπου βρίσκεται και το μνημείο.\nΧθες πραγματοποιήθηκε μεγάλη συναυλία για τα οκτώ χρόνια από τη δολοφονία του Παύλου Φύσσα, στον νέο χώρο των Λιπασμάτων του Δήμου Κερατσινίου-Δραπετσώνας.\nH πρώτη συναυλία που έγινε μετά την καταδίκη τόσο του δολοφόνου του, όσο και της εγκληματικής οργάνωσης της Χρυσής Αυγής, ήταν αφιερωμένη στην μνήμη του Ανδρέα Τζέλλη του πρώτου δικηγόρου που ανέλαβε την υπόθεση πριν από 8 χρόνια και αφοσιώθηκε σε αυτήν μέχρι και την τελευταία ημέρα στο Εφετείο.\nΤις πρώτες πρωινές ώρες της 18ης Σεπτεμβρίου του 2013 ο Παύλος Φύσσας έπεφτε νεκρός από τις μαχαιριές του χρυσαυγίτη Γιώργου Ρουπακιά.\nΟ μουσικός της χιπ χοπ σκηνής, γνωστός με το ψευδώνυμο «Killah P.» δολοφονήθηκε στο Κερατσίνι κι έμελλε να εξελιχθεί σε σύμβολο του αντιφασιστικού κινήματος.\nΗ μουσική ήταν το πάθος του και μέσα από αυτήν περνούσε μηνύματά για το προσφυγικό, για τη δολοφονία του Αλέξανδρου Γρηγορόπουλου στα Εξάρχεια και τον Κάρλο Τζουλιάνι στις διαδηλώσεις κατά της παγκοσμιοποίησης το 2001 στη Γένοβα.\nΕίχε αναπτύξει αντιφασιστική δράση, αν και δεν ανήκε σε κάποιο κόμμα, όπως είχε δηλώσει ο πατέρας του. Το καλλιτεχνικό του ψευδώνυμο Killah P. σήμαινε «Killer of the Past» («Φονιάς του Παρελθόντος»).\nΟ Παύλος Φύσσας είχε πάει μαζί με την κοπέλα του σε μία καφετέρια του Κερατσινίου για να παρακολουθήσουν τον αγώνα του Ολυμπιακού με την Παρί Σεν Ζερμέν για το Champions League. Εκεί διαπληκτίστηκε με κάποια άτομα, τα οποία με τα κινητά τους κάλεσαν ενισχύσεις.\nΑυτό που αρχικά φάνηκε ως μία διαμάχη για το ποδόσφαιρο, στη συνέχεια αποκαλύφθηκε ότι είχε βαθύτερα πολιτικά κίνητρα, καθώς αυτοί που έσπευσαν στην καφετέρια ήταν μέλη των τοπικών οργανώσεων της χρυσής αυγής.\nΟι αστυνομικοί που κλήθηκαν να ερευνήσουν το περιστατικό είδαν τον Παύλο Φύσσα να κείται αιμόφυρτος στο οδόστρωμα με τραύματα από μαχαίρι στο στήθος.\nΔιακομίστηκε στο Γενικό Κρατικό Νίκαιας, όπου και διαπιστώθηκε ο θάνατός του τις πρώτες πρωινές ώρες της 18ης Σεπτεμβρίου 2013.\nΌσο είχε ακόμη τις αισθήσεις του, φέρεται να υπέδειξε τον 45χρονο Γιώργο Ρουπακιά, οδηγό φορτηγού, ως δράστη της εναντίον του επίθεσης, ο οποίος και συνελήφθη από τους αστυνομικούς.\nΤελευταία τροποποίηση στις 13:05 - 18 Σεπ 2021


ΚΟΒ Θέρμου και ΚΟΒ Τριχωνίδας του ΚΚΕ - Εκδήλωση, αφιερωμένη στη Μάχη της Προστοβάς - AgrinioTimes.gr\nΚΟΒ Θέρμου και ΚΟΒ Τριχωνίδας του ΚΚΕ – Εκδήλωση, αφιερωμένη στη Μάχη της Προστοβάς\n24 Ιουλίου 2016 19:15 1 Σεπτεμβρίου 2017 22:58 AgrinioTimes Προτεινόμενα\nΤα 70 χρόνια από την ίδρυση του Δημοκρατικού Στρατού Ελλάδας τίμησαν η ΚΟΒ Θέρμου και η ΚΟΒ Τριχωνίδας του ΚΚΕ με εκδήλωση που διοργάνωσαν το απόγευμα του Σάββατου 23 Ιούλη, στην κεντρική πλατεία του Θέρμου.\nΣτην εκδήλωση, που ήταν αφιερωμένη στη Μάχη της Προστοβάς που έδωσε ο ΔΣΕ στις 24 Δεκεμβρίου του 1947, μίλησε ο Μανώλης Ποσοτίδης, μέλος του Γραφείου της ΤΕ Αιτωλοακαρνανίας του ΚΚΕ.\nΜέσα από την ομιλία, αλλά και από την έκθεση στο χώρο της συγκέντρωσης που ήταν αφιερωμένη στο ΔΣΕ και τη 2η Μεραρχία Στερεάς Ελλάδας, αναδείχθηκε ο ανεξάντλητος ηρωισμός που χαρακτήρισε την κορυφαία αυτή στιγμή της ταξικής πάλης στην Ελλάδα τον περασμένο αιώνα.\nΦανερώθηκαν πτυχές των συνθηκών που επικρατούσαν τόσο στην περιοχή, όσο και σε όλη τη χώρα, μετά την απελευθέρωση το 1945, την ανάπτυξη των πρώτον ομάδων ένοπλων καταδιωκόμενων στο νομό, την μετέπειτα ανάπτυξη του ΔΣΕ και την συγκρότηση το Φλεβάρη του 1948 της 2ης Μεραρχίας.\nΙδιαίτερη αναφορά έγινε στα διδάγματα αυτού του αγώνα. Συγκεκριμένα στη δύναμη του λαού, που όταν θέλει και το αποφασίζει ξεπερνάει φόβους και δισταγμούς, μπορεί να τα βάλει µε “υπέρτερες” δυνάμεις. Ένα δίδαγμα που είναι παραπάνω από επίκαιρο ώστε να διεκδικήσουμε τη ζωή που μας στερούν σήμερα!\nΕ.Ο.Δ.Υ.: Δωρεάν διαγνωστικοί έλεγχοι Covid-19 σε Μεσολόγγι και Ναύπακτο\nΤο Star Channel φέρνει τα πάνω-κάτω με ένα ριάλιτι… δημοπρασίας!\nΕ.Ο.Δ.Υ. – Αχαΐα: Διενεργήθηκαν 644 Rapid Tests – Δέκα θετικά\nΡόδος: Του ζήτησε να χωρίσουν και εκείνος τη μαχαίρωσε σε πόδια, χέρια και λαιμό


ΘΩΜΑΣ ΜΑΥΡΟΣ | AEK ΣΗΜΑΙΝΕΙ ΕΠΙΘΕΣΗ\nΑν ο Μαύρος είχε γεννηθεί δέκα χρόνια αργότερα, δεν πρόκειται ποτέ να έμενε στο ελληνικό πρωτάθλημα....είχε πει ο μεγάλος Εουσέμπιο.\nΌσα χρόνια μετά κι αν είχε γεννηθεί ο Θωμάς Μαύρος, δύσκολα θα άφηνε την αγαπημένη του κιτρινόμαυρη φανέλα,είναι η απάντηση στην τοποθέτηση του μεγάλου πορτογάλου\nΚι ας κατάφερε να φτάσει το καλοκαίρι του 1984 μέχρι και τη Μικτή Κόσμου, βάζοντας το ονομά του δίπλα σε ιερά τέρατα του παγκόσμιου ποδοσφαίρου.\nΚι ας έφτασε μια ανάσα από την κατάκτηση του χρυσού παπατσιού την περίοδο 1978 - 1979.\nΚι ας είναι ο κορυφαίος σκόρερ στην ιστορία του πρωταθλήματος της πρώτης εθνικής.\nΗ ΑΕΚ ήταν ο ερωτάς του.\nΗ ζωή του ολόκληρη.\nΠροκειμένου να πάρει μεταγραφή και να φορέσει τη φανέλα της Ένωσης, χρειάστηκε να περιμένει έναν ολόκληρο χρόνο. Να ρισκάρει μια καριέρα που ήξερε κι ο ίδιος οτι με τέτοιο ταλέντο θα ήταν λαμπρή.\nΉταν όμως αποφασισμένος να φορέσει τα κιτρινόμαυρα κι ένας χρόνος μακρυά από το ποδόσφαιρο ήταν γι αυτόν απειροελάχιστη θυσία.\nΓια τον Θωμά Μαύρο η ΑΕΚ ήταν έρωτας.\nΓια το κόσμο της ΑΕΚ ο Θωμάς Μαύρος ήταν απλά Θεός.\nΓια 11 ολόκληρα χρόνια ο Μαύρος κατέστρεφε τις αντίπαλες άμυνες και έφτιαχνε τη δική του πελατεία, που είχε μάλιστα και ερυθρόλευκη απόχρωση.\nΠρόσφερε τα μέγιστα στην ΑΕΚ, την αγάπησε και αγαπήθηκε και ήθελε να κλείσει την καριέρα του σε αυτήν. Εκεί που ήταν η θέση του.\nΚάποιοι όμως, είχαν αντίθετη άποψη.Το καλοκαίρι του 1987 ο τότε τεχνικός της Ένωσης έπεισε τον πρόεδρο ότι ο Μαύρος ήταν μεγάλος σε ιλικία και πως δεν έκανε για την ΑΕΚ. Έτσι λοιπόν, παρά το γεγονός ότι ο Θωμάς Μαύρος ήθελε να μείνει στην Ένωση και να κλείσει την καριέρα του εκεί, του έδειξαν την πόρτα της εξόδου και τον έστειλαν στον πανιώνιο.\nΟ Κόσμος της ΑΕΚ, δεν τον έβγαλε ποτέ από την καρδιά του.\nΓι αυτό άλλωστε, και όταν πέτυχε γκόλ μέσα στη Νεα Φιλαδέλφεια με τη φανέλα του Πανιωνίου, όλο το γήπεδο σηκώθηκε όρθιο και ακούστηκε και πάλι το ...\nΑναρτήθηκε από DJ Letsos - The king of console!!! στις 2:02 μ.μ.\nDJ Letsos - The king of console!!! 18 Ιουλίου 2009 - 2:50 μ.μ.\nΈνα αυτόγραφο απο το ΘΩΜΑ ΜΑΥΡΟ γιά όλους τούς φίλους της Ένωσης


Παρασκευή, 03 Ιουνίου 2011 11:36\nΛουκάς Τζανής: «Έχουμε υποχρέωση να αναδεικνύουμε συμμετοχικές πρωτοβουλίες, που σαν στόχο έχουν την διάσωση του πλανήτη από τον ίδιο τον άνθρωπο».\nΟ Δήμος Κερατσινίου-Δραπετσώνας συμμετέχει ενεργά στην παγκόσμια εκστρατεία «Ώρα της Γης» της περιβαλλοντικής οργάνωσης WWF ενάντια στην κλιματική αλλαγή. Το Σάββατο 26 Μαρτίου, από τις 8.30 έως τις 9.30 το βράδυ, διακόπτεται η φωταγώγηση της πλατείας Εθνικής Αντίστασης στην Δραπετσώνας (απέναντι από το κτίριο του Δημαρχείου), καθώς και της πλατείας Κύπρου στο Κερατσίνι.\nΟ Δήμαρχος Κερατσινίου Δραπετσώνας κ. Λουκάς Τζανής δήλωσε για το θέμα: «H Ώρα της Γης φέτος ίσως φέρει το πιο βαρύ νόημα από κάθε άλλη χρονιά. Μια παγκόσμια περιβαλλοντική απειλή μετά τον τρομερό σεισμό των 9 Ρίχτερ και το δυνατό τσουνάμι, που έπληξαν την Ιαπωνία, έχει σκοτεινιάσει τα πρόσωπα και έχει δημιουργήσει το φόβο για το μέλλον αυτού του πλανήτη. Η πυρηνική απειλή πλανάται εκ νέου πάνω από τα κεφάλια όλης της ανθρωπότητας. Η Ώρα της Γης όμως θα σημάνει – έστω κι έτσι. Το Κερατσίνι και η Δραπετσώνα είναι δύο από τις πιο επιβαρυμένες περιβαλλοντικά περιοχές της Ευρώπης. Έχουμε υποχρέωση να αναδεικνύουμε συμμετοχικές πρωτοβουλίες, που σαν στόχο έχουν τη διάσωση του πλανήτη από τον ίδιο τον άνθρωπο».\n-Της μείωσης της ρύπανσης και της άσκοπης κατανάλωσης\nΠερισσότερα σε αυτή την κατηγορία: « Κοπή πίτας του Συλλόγου Αλιέων "Ο Άγιος Νικόλαος" Σημαντική πρωτοβουλία του Δήμου Κερατσινίου-Δραπετσώνας »


Συνάντηση Κουκιαδάκη – Μαμουλάκη για τον δρόμο του ΠΑ.Γ.Ν.Η. - Flashnews.gr\nΜε πρωτοβουλία του δημάρχου Μαλεβιζίου Κ. Μαμουλάκη και την άμεση ανταπόκριση του αντιπεριφερειάρχη κ. Ευρ. Κουκιαδάκη, πραγματοποιήθηκε σήμερα ευρεία σύσκεψη στην αίθουσα του ΔΣ του δήμου, για το θέμα του δρόμου που οδηγεί προς το Πανεπιστημιακό Γενικό Νοσοκομείο Ηρακλείου.\nΣτη σύσκεψη συμμετείχαν οι αντιδήμαρχοι Μαλεβιζίου, υπηρεσιακοί παράγοντες από τις αρμόδιες υπηρεσίες, το συμβούλιο του πολιτιστικού συλλόγου της περιοχής και αρκετοί κάτοικοι από το Αγάκου Μετόχι.\nΚατά τη συνάντηση τέθηκαν επί τάπητος όλα τα θέματα του δρόμου – λαιμητόμου όπως έχει χαρακτηριστεί – και όχι άδικα – από τους κατοίκους, ενώ παράλληλα συζητήθηκαν οι πιθανές λύσεις τους.\nΈπειτα από διεξοδική συζήτηση, αποφασίστηκε την ερχόμενη Δευτέρα 12 Σεπτεμβρίου, να μεταβούν στην περιοχή υπηρεσιακά στελέχη των τεχνικών υπηρεσιών των φορέων, μαζί και με τα μέλη του πολιτιστικού συλλόγου, για να δουν επί τόπου την εφαρμογή των λύσεων αυτών.\nΜεταξύ άλλων προτάθηκαν ως άμεσες παρεμβάσεις, η διαγράμμιση του οδοστρώματος, η κατάλληλη σήμανση, η καθαίρεση των παράνομα τοποθετημένων πινακίδων, κ.α.\nΠαράλληλα, ο αντιπεριφερειάρχης κ. Ευρ. Κουκιαδάκης, ανακοίνωσε και την οριστική λύση του προβλήματος, που θα είναι η δημιουργία ενός νέου οδικού άξονα προς το ΠΑΓΝΗ, το ΙΤΕ, κλπ, ο οποίος αφενός θα παρέχει ασφάλεια και αφετέρου θα οδηγήσει στην αποσυμφόρηση του κόμβου του Γιόφυρου. Η μελέτη του συγκεκριμένου έργου, έχει ήδη λάβει την έγκριση του περιφερειακού συμβουλίου.\nΑμέσως μετά την αυτοψία της ερχόμενης Δευτέρας, θα πραγματοποιηθεί νέα συνάντηση των εμπλεκομένων πλευρών, έτσι ώστε να καταλήξουν από κοινού στα μέτρα που μπορούν άμεσα να εφαρμοστούν και να οριστούν τα απαραίτητα χρονοδιαγράμματα.\nΠέμπτη, 8 Σεπτεμβρίου 2011, 17:23


Οι θέσεις της ΛΑΙΚΗΣ ΣΥΣΠΕΙΡΩΣΗΣ Δ. Χίου για τον ΟΡΓΑΝΙΣΜΟ ΕΣΩΤΕΡΙΚΗΣ ΥΠΗΡΕΣΙΑΣ | Chios News\nΑρχική Νέα Τοπικά Οι θέσεις της ΛΑΙΚΗΣ ΣΥΣΠΕΙΡΩΣΗΣ Δ. Χίου για τον ΟΡΓΑΝΙΣΜΟ ΕΣΩΤΕΡΙΚΗΣ ΥΠΗΡΕΣΙΑΣ\nΟι θέσεις της ΛΑΙΚΗΣ ΣΥΣΠΕΙΡΩΣΗΣ Δ. Χίου για τον ΟΡΓΑΝΙΣΜΟ ΕΣΩΤΕΡΙΚΗΣ ΥΠΗΡΕΣΙΑΣ\nΟΙ ΘΕΣΕΙΣ ΤΗΣ ΛΑΙΚΗΣ ΣΥΣΠΕΙΡΩΣΗΣ ΤΟΥ ΔΗΜΟΥ ΧΙΟΥ ΓΙΑ ΤΟΝ ΟΡΓΑΝΙΣΜΟ ΕΣΩΤΕΡΙΚΗΣ ΥΠΗΡΕΣΙΑΣ\nΠρώτη φορά πολιτικό όργανο αρνείται το ρόλο του που είναι κατεξοχήν πολιτικός και αυτό το λάθος το διαπράττει ο δήμαρχος αρκετές φορές. Όταν μιλήσαμε για διαβούλευση μας κατηγόρησαν κάποιοι, αλλά πού πήγε αλήθεια αυτή η επιτροπή; Όπου πήγαν και οι εργαζόμενοι του Δήμου οι οποίοι στην πλειοψηφία τους δε μετείχαν σε αυτή τη διαδικασία συγκρότησης του Οργανισμού εσωτερικής Υπηρεσίας.\nΚάθε οργανισμός είτε επιχείρησης, είτε υπηρεσίας, υπηρετεί μια συγκεκριμένη φιλοσοφία. Αρχιτέκτονες των κατευθυντήριων γραμμών των οργανισμών μέσα από τον οδηγό προσαρμογής των πρότυπων σχεδίων των ΟΕΥ είναι το Υπουργείο Εσωτερικών, η ΕΕΤΑΑ Α.Ε. με τη συμβολή της ΚΕΔΚΕ, η ΤΕΔΚ και η εργοδοτική πλειοψηφία της ΠΟΕ ΟΤΑ. Άρα από όλους αυτούς γίνεται καθαρό ότι στα σχέδια των οργανισμών με βάση τις οδηγίες αποτυπώνεται η φιλοσοφία του «Καλλικράτη», η φιλοσοφία μιας τοπικής διοίκησης ανώνυμης εταιρείας έτσι όπως τη θέλει και η πολιτική της Ε.Ε. Άλλωστε στα κείμενα του ΥΠ.ΕΣ. αναφέρεται ότι οι υπηρεσίες πρέπει να «συμβάλλουν στην ενίσχυση της ανταγωνιστικότητας της ελληνικής οικονομίας και κατʼ επέκταση στην τοπική ανάπτυξη και αναδιανομή του εθνικού πλούτου.»\nΟι οργανισμοί δεν είναι ξεκρέμαστοι αλλά είναι συνάρτηση του ισχύοντος πλαισίου για τις προσλήψεις δηλαδή για τους συμβασιούχους, (απολύσεις), για τις αποδοχές, (περικοπές), για την αύξηση του ωραρίου εργασίας, τις μετατάξεις και τις «απολύσεις μέσω ΑΣΕΠ. Να θυμίσουμε ότι στο νόμο για την ηλεκτρονική διακυβέρνηση πέρασε στο άρθρο -59- η υποχρεωτική μετάταξη πλεονάζοντος προσωπικού α βαθμού, όπου εκτός των άλλων με Προεδρικά Διατάγματα θα καθοριστούν οι Δήμοι των οποίων καταργούνται θέσεις, ποιες θέσεις κ.λ.π.\nΤο μεσοπρόθεσμο επικυρώνει 500 εκατ. ευρώ περικοπές από απολύσεις προσωπικού. Βασικό κριτήριο για την κατεύθυνση και λειτουργία του κάθε Δήμου, σύμφωνα με τους κυβερνητικούς ιθύνοντες διαχρονικά, άρα και του δικού μας είναι τα τακτικά έσοδα να διέπονται από την σχέση κόστος-όφελος, δηλαδή οι κοινωνικές ανάγκες, οι ανάγκες των δημοτών μας μπαίνουν στον Προκρούστη του τι έσοδα έχω και όχι του τι καλύπτω για να ικανοποιώ αυτές τις ανάγκες. Τι σημαίνει για τον οργανισμό? Αναφέρεται στη σελίδα 36 των οδηγιών, «ότι για την επιλογή του κατάλληλου πρότυπου οργανισμού μεγαλύτερη σημασία έχει ο αριθμός του υφιστάμενου προσωπικού παρά ο πληθυσμός.» Δηλαδή ο οργανισμός υπακούει στις ανάγκες του προσωπικού και όχι στις ανάγκες του πληθυσμού. Προσαρμόζει δηλαδή τα τακτικά του έσοδα σύμφωνα με το προσωπικό του.\nΣτην πράξη, ο δήμος αν θα πρέπει να χρηματοδοτήσει αύριο τη ΔΗΚΕΧ για να παρέχει κοινωφελές έργο, αυτό θα του το επιτρέψουν ή όχι τα έσοδα σε συνάρτηση με το προσωπικό του. Το ίδιο θα γίνεται με την καθαριότητα, τα σχολεία, τα προνοιακά επιδόματα. Σύμφωνα με το Ν. 3584/2007, παρ. 3, του άρθρου -10- για κάθε -1- θέση που συστήνει ένας Δήμος πρέπει να έχει εξασφαλίσει την μισθοδοσία -4-.\nΜε βάση την περικοπή των ΚΑΠ κατά 1,386 δις λιγότερα το 2010, αυτό είναι αδύνατο αφενός και στην πράξη σημαίνει να ζητάς την οποιαδήποτε υπηρεσία και να μην επαρκεί, να μπαίνεις στα άλλα γραφεία των υπηρεσιών και οι άνθρωποι να βρίσκονται στα όρια κατάρρευσης. Για το 2012, 13, 14 ο Ραγκούσης ευχαρίστησε την πλειοψηφία της ΚΕΔΚΕ και τους άλλους πρόθυμους σαν κι εσάς, γιατί δέχτηκαν να περικόψουν 1,4 δισεκ. ως παρακράτηση, δηλαδή το 30% των εσόδων, και προβλέπεται 700 εκατ. ευρώ αύξηση εσόδων από ίδιους πόρους των Ο.Τ.Α. Η λογική τμημάτων αποτελεσματικότητας και ποιότητας σε συνδυασμό με την οργάνωση των υπηρεσιών υπό τύπον επιχειρήσεων οδηγεί στην σύνδεση του μισθού με την αποδοτικότητα, το γράφετε άλλωστε στη σελίδα -20- και -21- , αποδοτικότητα βεβαίως που θα την καθορίζουν τα πλαίσια ενός προσωπικού που δεν επαρκεί να βγάλει τη δουλειά, αλλά και αποδοτικότητα από αυτούς που οδήγησαν ένα λαό στην πείνα και την εξαθλίωση! Για να έχουμε δηλαδή και εικόνα του αξιολογητή!\nΗ λογική της ύπαρξης προσωποπαγών θέσεων έρχεται ενισχυτικά να επιδεινώσει την κατάσταση που περιγράφουμε παγιώνοντας έτσι την περιορισμένη μονιμότητα, αλλά και τη συρρίκνωση του προσωπικού με έναν ακόμα τρόπο.\nΕίμαστε υπέρ ενός οργανισμού που θα βρίσκεται πάνω στη φιλοσοφία του να αποδίδεται στην τοπική διοίκηση το 10% του κρατικού προϋπολογισμού για να ανταποκριθεί στις διευρυμένες ανάγκες των δημοτών. Μια φιλοσοφία που θα επιστρέψει τους 12 δις. ευρώ υπεξαιρεθέντες πόρους, που θα φορολογεί το μεγάλο κεφάλαιο, όσο καιρό θα υπάρχει. Απαιτούμε ένα οργανισμό που θα καλύπτει τις ανάγκες των δημοτών σε υπηρεσίες καθαριότητας, ύδρευσης, παιδείας, υγείας, πρόνοιας, όχι με μετράρι του τι μας δίνουν οι μνημονιακές κυβερνήσεις και οι σύμμαχοι τους, αλλά του τι χρειάζεται αυτός ο κόσμος. ʽΈναν οργανισμό με μόνιμο προσωπικό, με σταθερές εργασιακές σχέσεις, με πλήρη κάλυψη μισθολογικών και ασφαλιστικών δικαιωμάτων που θα καλύπτει όλους τους τομείς με βάση και τον πληθυσμό και φυσικά επαναλαμβάνουμε τις διευρυμένες ανάγκες του. Γι αυτό καταψηφίζουμε τον προτεινόμενο Ο.Ε.Υ. και προτείνουμε την απόσυρση του


γλόμπινγκ: ΣΟΥΗΔΙΑ: Göteborg: Πειραματικό πρόγραμμα με 6ωρο & ίδιες αποδοχές στις δημοτ. υπηρεσίες!\nΣΟΥΗΔΙΑ: Göteborg: Πειραματικό πρόγραμμα με 6ωρο & ίδιες αποδοχές στις δημοτ. υπηρεσίες!\nΤο δημοτικό συμβούλιο του Γκέτεμποργκ (Göteborg) της Σουηδίας αποφάσισε να μειώσει τις ώρες εργασίας σε έξι, καταργώντας το οκτάωρο στις δημοτικές υπηρεσίες και διατηρώντας παράλληλα τις αποδοχές στο ίδιο επίπεδο.


Στο κέντρο περίπου της κοινότητας μας ανυψώνεται αριστουργηματικά ανάμεσα σε έντονο πράσινο ο Ναός του Προδρόμου, όπως συνηθίζουν οι ομοχώριοι μας να τον καλούν.\nΗ αγάπη των κατοίκων για τον Βαπτιστή και Πρόδρομο του Κυρίου αλλά και η σχέση που κατά προφορική παράδοση είχαν με το Μοναστήρι του Τιμίου Προδρόμου στο Μέσα Ποταμό δικαιολογεί την αφιέρωση της εκκλησίας εις Τιμήν Του.\nΣύμφωνα, πάντα, με προφορικές παραδόσεις πολλών γερόντων κατοίκων αλλά και μελέτης της αρχιτεκτονικής ναοδομίας πληροφορούμαστε ότι ο Ναός άρχισε να κτίζεται μεταξύ των ετών 1875-1880 και αποπερατώθηκε γύρω στο 1895-1900.Το καμπαναριό και το πέτρινο προσκυνητάρι είναι μεταγενέστερα και φέρουν εγχάρακτη ημερομηνία 1918.\nΟ Ναός είναι ρυθμού Μονόκλιτης Βασιλικής Λαϊκής Ναοδομίας συνήθης στην Κυπριακή αρχιτεκτονική του 19ου αιώνα και αρχές του 20ου αιώνα. Δείγματα του ρυθμού τούτου είναι κατάσπαρτη η Κυπριακή Επαρχία. (Απόστολος Λουκάς – Κολόσσι, Αγία Παρασκευή – Επισκοπή, Αγία Παρασκευή – Γερμασόγεια, Άγιος Μηνάς – Άγιος Αθανάσιος κ.λ.π.)\nΕξαιρετικό ενδιαφέρον έχει ο συνδυασμός δύο ειδών τοιχοποιίας. Εξωτερικοί πεσσοί οι οποίοι ανοίγονται σε καμάρες με πελεκητή πέτρα και εξαίρετο διάκοσμο με γεωμετρικές σειρές ώστε να ελαφρύνουν το βάρος του όγκου των τοίχων.\nΑυτό όμως που έλκει την προσοχή του επισκέπτη είναι η Κεντρική Νότια είσοδος του Ναού η οποία με μεγαλόπρεπο τρόπο προβάλλεται λόγω του ύψους της και του έντονου διάκοσμου της. Το ανώφλι της Κεντρικής Εισόδου αποτελεί ωραιότατη σύνθεση ανάγλυφων παραστάσεων συναποτελουμένων από λουλούδια, κλάδους, γεωμετρικές γραμμές και ένα περιστέρι στην κορυφή του Τριγώνου του ανωφλιού.\nΕντύπωση προκαλεί το καμπαναριό του Ναού του οποίοι οι ανάγλυφες διακοσμήσεις, τα κιονόκρανα, τα καμαρωτά ανοίγματα και γενικά η όλη κατασκευή του ελαφραίνουν τον όγκο της πέτρας και του δίνουν μια ιδιαίτερη χάρη.\nΣτο εσωτερικό του Ναού έντονα έλκει την προσοχή μας η Πέτρινη Αγία Τράπεζα και το Κουβούκλιο το οποίο την καλύπτει. Στηρίζεται σε τέσσερις στρογγυλούς κίονες έχοντας στην κορυφή τους τέσσερα ανάγλυφα κιονόκρανα εξαίρετης τέχνης. Την ίδια επιμέλεια συναντούμε και στην κατασκευή της Αγίας Πρόθεσης. Κατασκευασμένη και αυτή με πελεκητή πέτρα.\nΕκεί όμως που η προσοχή του Προσκυνητή αδιαμφισβήτητα προσηλώνεται είναι το ξυλόγλυπτο Τέμπλο το οποίο φέρει την ημερομηνία 1903, Έχει τρεις σειρές εικονισμάτων. Στην 1η σειρά είναι οι Δεσποτικές Εικόνες με άλλες έξι Προσκυνηματικές, στην 2η σειρά υπάρχει το 12ορτο και στην 3η σειρά η Μεγάλη «δέηση» έχοντας στο κέντρο τον Χριστό, την Παναγία και τον Τίμιο Πρόδρομο συμπλεσιούμενους με εικόνες των Δώδεκα Αποστόλων. Το Τέμπλο είναι έργο του Γεωργίου Χ΄ Χριστοδούλου από την Αγία Βαρβάρα. Είναι διάτρητο σε πολλά σημεία με βαθύ και έντονο σκάλισμα και οι παραστάσεις του είναι εμπνευσμένες από την συμβολική της Θεολογίας αλλά και από το φυσικό περιβάλλον. Έτσι μπορούμε να δούμε, Αγγέλους, Την Άμπελο, Τον της «δίκης οφθαλμόν» το «ευήκοον ούς» (αυτί), πουλιά, δέντρα, κλάδους, βάζα με άνθη, λέοντες κ.τ.λ. Η ωραία πύλη κλείνει με βημόθυρα όπου καταλήγουν σε δράκοντες και στις επίπεδες επιφάνειες ιστορείται ο Ευαγγελισμός της Θεοτόκου σε αναγεννησιακή τέχνη.\nΣτην κορυφή του Τέμπλου υπάρχει ένας τεράστιος Εσταυρωμένος με τα «λυπητερά» και τα σύμβολα του πάθους. Οι Δεσποτικές Εικόνες είναι του 1905 έργα των «Κυρίλλου Μοναχού και Νήφωνος Ιερομόναχου Αγιορειτών Ζωγράφων».\nΣτο Δυτικό μέρος του Ναού υπάρχει ξυλόγλυπτο προσκυνητάρι με την Εφέστια Εικόνα της Εκκλησίας, δηλαδή την Αποτομήν της Κεφαλής του Τιμίου Προδρόμου.\nΣτο βόρειο τοίχο και ως συνέχει του Τέμπλου υπάρχει ειδικό προσκυνητάρι με ασημοσκάλιστη Εικόνα του Τιμίου Προδρόμου η οποία καλύπτεται από τα αφιερώματα εκείνων που ευεργετήθηκαν από τον Άγιο.\nΜετά τον τελευταίο σεισμό ο Ναός χρειάστηκε να ενισχυθεί με «ελκυστήρες», δομικές ενέσεις και να αρμολογηθεί εκ νέου. Μπήκε καινούργιο δάπεδο με μαρμάρινες διακοσμήσεις όπως επίσης και ψηφιδωτό δικέφαλο αετό με ψηφίδες από πέτρες της Κύπρου. Έργον του Γεωργίου Ταπακκούδη εκ Πάφου. Άλλα δύο ψηφιδωτά υπάρχουν στο ημικύκλιο πάνω από την Κύρια Είσοδο όπου ιστορείται η Παναγία ως «Η χώρα του αχωρήτου» και εις το πέτρινο προσκυνητάρι ολόσωμος ο Τίμιος Πρόδρομος.\nΟ Ναός πανηγυρίζει την 29ην Αυγούστου, εορτή της αποτομής της Τίμιας Κεφαλής του Τιμίου Προδρόμου αλλά ιδιαίτεροι εορτασμοί γίνονται σε όλες της εορτές Του, δηλαδή στο Γενέσιον Του (24 Ιουνίου), στην Σύλληψη Του (23 Σεπτεμβρίου), στην Σύναξη Του (7 Ιανουαρίου), στην Α΄ και Β΄ Εύρεση της Τίμιας Κεφαλής Του (24 Φεβρουαρίου) και στην Γ΄ Εύρεση της Τίμιας Κεφαλής Του (25 Μαΐου).


Στο παρά 5´ γλίτωσε η «βασίλισσα του σεγόντου» Βούλα Γκίκα\n27-07-2018 | 13:49μμ\n❱❱ Τον δικό της εφιάλτη στην Κινέτα έζησε η σπουδαία λαϊκή τραγουδίστρια Βούλα Γκίκα (φωτό), η οποία βλέποντας τη φωτιά να πλησιάζει στο σπίτι της τράπηκε σε φυγή προτού γίνουν όλα στάχτη. Δευτέρα απόγευμα και οι πύρινες γλώσσες στην περιοχή κατάπιναν τα πάντα. Στην Ανω Κινέτα το σπίτι όπου μένει εδώ και πολλά χρόνια η «βασίλισσα του σεγόντου» Βούλα Γκίκα, με δεκάδες χρυσούς και πλατινένιους δίσκους, παραλίγο να γίνει και εκείνο στάχτη. Αν και στην περιοχή γύρω από το σπίτι της δεν έμεινε τίποτα… ζωντανό, το οίκημα υπέστη ελάχιστες υλικές ζημιές. «Εβλεπα στάχτες παντού και άκουγα σειρήνες. Ομως δεν είχα πλήρη επίγνωση τι γινόταν, νόμιζα ότι ήμουν πολύ μακριά από τη φωτιά» αναφέρει στην «Espresso» η 86χρονη.\nΞαφνικά το τηλέφωνό της άρχισε να χτυπά σαν τρελό. Φίλοι και συγγενείς τής ζητούσαν να φύγει από την περιοχή, ενώ η κόρη του μεγάλου μουσικοσυνθέτη Γιάννη Παπαϊωάννου απαίτησε να πάει να μείνει στο σπίτι της, στην εξοχική κατοικία που διατηρεί στις Κεχριές Κορινθίας, μέχρι να απομακρυνθεί εντελώς ο κίνδυνος. Οπως και έγινε. Η τραγουδίστρια φιλοξενήθηκε εκεί για προληπτικούς λόγους μέχρι αργά χθες το βράδυ, οπότε επέστρεψε στο σπίτι της.


Sportotal.gr - Πέταξε βαθμούς στο... πηγάδι ο Ολυμπιακός\n09/09/2017 - 22:33\nΠέταξε βαθμούς στο... πηγάδι ο Ολυμπιακός\nΟ Ολυμπιακός έμεινε στο 1-1 με την εξαιρετικά διαβασμένη Ξάνθη στα "πηγάδια" χάνοντας έτσι τους πρώτους του βαθμούς στο πρωτάθλημα. Το μυαλό στην Σπόρτινγκ έχουν πλέον οι ερυθρόλευκοι!\nΟι “ερυθρόλευκοι” μπήκαν πολύ δυνατά στον αγωνιστικό χώρο και ήταν αυτοί που έχασαν την πρώτη μεγάλη ευαιρία στο 10'. Ο Οτζίτζα-Οφόε βρήκε υπέροχα τον Φορτούνη, αυτός μπήκε στην περιοχή, έκανε το σουτ, αλλά η μπάλα κόντραρε πάνω στον Λισγάρα και κατέληξε κόρνερ. Στο ριπλέι φαίνεται πως η μπάλα βρίσκει στο χέρι του αμυντικού της Ξάνθης, αλλά ο διαιτηρής της αναμέτρησης, Καλογερόπουλος δεν καταλόγισε την παράβαση.\nΌσο πέρναγε η ώρα ο Ολυμπιακός ανέβαζε και άλλο τον ρυθμό και στην αμέσως επόμενη ευκαιρία του πέτυχε γκολ. Στο 14' ο Σεμπά εκτέλεσε το κόρνερ κι ο Ένχελς με όμορφη κεφαλιά νίκησε τον Ζίβκοβιτς για το 1-0!\nΠέντε λεπτά αργότερα οι φιλοξενούμενοι έφτασαν μία ανάσα από το 2-0 με τον Τζούρτζεβιτς που βρέθηκε απέναντι από τον Ζίβκοβιτς, έπειτα από την όμορφη κάθετη πάσα του Μάριν, αλλά ο γκολκίπερ της Ξάνθης τον νίκησε στο τετ α τετ!\nΗ Ξάνθη άρχισε να “ξυπνάει” σιγά σιγά και απείλησε στο 23' με τον Καμαρά που έκανε το σουτ έξω από την περιοχή όμως ο Καπίνο με διπλή προσπάθεια μπλόκαρε.\nΟι γηπεδούχοι έχασαν μεγάλη ευκαιρία έξι λεπτά αργότερα με τον Μπρίτο να βρίσκει τον Γέντρισεκ που έκανε την κεφαλιά όμως η μπάλα πέρασε λίγο άουτ.\nΚαι ενώ ο γρήγορος ρυθμός του αγώνα συνεχιζόταν, ο Ολυμπιακός έχασε μεγάλη ευκαιρία στο 39' με τον Τζούρτζεβιτς να βρίσκει τον Σεμπά μέσα στην περιοχή όμως αυτός έστειλε την μπάλα ψηλά άουτ.\nΚαι αφού η ομάδα του Χάσι δεν κατάφερε να κάνει το 2-0 στην επόμενη ευκαιρία η Ξάνθη ισοφάρισε. Στο 43' Ο Μπρίτο έκανε τη σέντρα και ο Λισγάρας με ψηλοκρεμαστή κεφαλιά απ' το ύψος της μικρής περιοχής νίκησε τον Καπίνο για το 1-1!\nΤο δεύτερο ημίχρονο ξεκίνησε με διαφορετικό τρόπο απ' ότι το πρώτο, γιατί ναι μεν ο Ολυμπιακός πίεζε για το γκολ, όμως η Ξάνθη οπισθοχώρησε με αποτέλεσμα ο ρυθμός του αγώνα να πέσει κατά πολύ.\nΌμως παρότι ο Ολυμπιακός είχε την κατοχή και τον έλεγχο του ρυθμό η Ξάνθη ήταν αυτή που έχασε την πρώτη μεγάλη ευκαρία με τον Γέντρισεκ ο οποίος έστρωσε στον Λουσέρο, αλλά το σουτ του Αργεντινού κόντραρε στα σώματα και κατέληξε κόρνερ.\nH απάντηση από τον Ολυμπιακό ήταν άμεση με τον Σεμπά να χάνει μεγάλη ευκαιρία στο 60' ο οποίος βρέθηκε στην μεγάλη περιοχή μετά την ωραία ενέργεια του Τζούρτζεβιτς όμως το σουτ του, έδιωξε σε κόρνερ ο Ζίβκοβιτς.\nΗ Ξάνθη παραλίγο να φέρει" τούμπα" το ματς στο 65' με τον Ντε Λούκας που έκανε την κεφαλιά ψαράκι ύστερα από την σέντρα του Γέντρισεκ όμως η μπάλα πέρασε δίπλα από το αριστερό δοκάρι του Καπίνο.\nΣτο 73' ο Ολυμπιακός σκόραρε με τον Εμενίκε, ύστερα από προσπάθεια του Καρσελά, όμως ο Καλογερόπουλος υπέδειξε χέρι του Νιγηριανού και ακύρωσε -σωστά- το γκολ.\nΑπό εείνο το σημείο και έπειτα ο Ολυμπιακός ανέβασε πολύ τον ρυθμό όμως δεν μπορούσε να "τρυπήσει" την πολύ καλά αμυντικά στημένη στον αγωνιστικό χώρο Ξάνθη με το 1-1 να παραμένει μέχρι το τελικό σφύριγμα.\nΟι συθνέσεις των δύο ομάδων:\nΗ ενδεκάδα της Ξάνθης: Ζίβκοβιτς, Μπαξεβανίδης, Λισγάρας, Φλίσκας, Κασάδο, Καμαρά, Ντε Λούκας, Λουσέρο, Κίκε, Μπρίτο, Γέντρισεκ.\nΗ ενδεκάδα του Ολυμπιακού: Καπίνο, Φιγκέιρας, Ρομαό, Ένχελς, Κούτρης, Ζιλέ, Οτζίτζα Οφόε, Φορτούνης, Σεμπά, Μάριν και Τζούρτζεβιτς.\nΠερισσότερα σε αυτή την κατηγορία: « Κάναντι:«Δεν μας ικανοποιεί το αποτέλεσμα»\tΧάσι: "Είναι κρίμα που χάσαμε βαθμούς" »


Ενημέρωση για το κατοχικό δάνειο - Newpost.gr\nτου Newsroom Δημοσίευση 23 Οκτωβρίου 2014, 22:15 / Ανανεώθηκε 23 Οκτωβρίου 2014, 22:15 Ενημέρωση για το κατοχικό δάνειο\nΓια τον τρόπο υπολογισμού του κατοχικού δανείου ενημέρωσαν τη Διακομματική Επιτροπή για τις γερμανικές αποζημιώσεις, οι συντονιστές τις ειδικής επιτροπής του υπουργείου Οικονομικών.\nΤα μέλη της επιτροπής της Βουλής ενημέρωσαν ο συντονιστής της ειδικής επιτροπής του υπουργείου Οικονομικών, Παναγιώτης Καρακούσης και ο αναπληρωτής συντονιστής, Βασίλειος Μαλεσιώτης.\nΑναφέρθηκαν στην μεθοδολογία που ακολουθεί η ειδική ομάδα εργασίας και το υλικό που έχει συλλέξει, το οποίο σε μεγάλο βαθμό προσδιορίζει και το ύψος του κατοχικού δανείου.\nΤο ύψος προέκυψε από αναγωγή σε δολάρια του 1941 του συνολικού ποσού των αναγκαστικών απολήψεων που έλαβαν από την Τράπεζα της Ελλάδος τα γερμανικά στρατεύματα, κατά τη διάρκεια της κατοχής, διότι το δολάριο ήταν τότε το μοναδικό σχετικά σταθερό νόμισμα. Η ομάδα εργασίας θα κάνει τον εκτοκισμό τού αρχικώς ληφθέντος ποσού από την 1.1.1945, με βάση ένα επιτόκιο βασισμένο στη μέση απόδοση του δεκαετούς αμερικανικού ομολόγου.\nΗ ομάδα εργασίας που συγκέντρωσε 45.000 έγγραφα του υπουργείου Εξωτερικών, 761 φακέλους του Γενικού Λογιστηρίου του Κράτους και 5.000 έγγραφα από το Νομικό Συμβούλιο του Κράτους, ενημέρωσε τη διακομματική επιτροπή για τις δυσκολίες που αντιμετωπίζει στο έργο της.\nΗ έκθεση της επιτροπής αναμένεται έως τα τέλη του χρόνου και τότε θα υπάρξει ο ακριβής καθορισμός του ύψους των γερμανικών αποζημιώσεων όλων των τύπων.